Jomas iela (Jūrmala)
Šis raksts ir par ielu Jūrmalā. Par citām jēdziena Jomas iela nozīmēm skatīt nozīmju atdalīšanas lapu. Jomas iela ir iela Jūrmalā, Majoru apkaimē. Jomas iela sākas krustojumā ar Zigfrīda Meierovica prospektu un beidzas krustojumā ar Turaidas ielu. Slavena kā Jūrmalas galvenā gājēju iela (posmā no Lienes ielas). Kopējais ielas garums ir 1900 metri, gājēju daļā tā 1100 m garumā ir klāta ar bruģi, bet pārējā posmā — ar asfalta segumu. Autosatiksmei atvēlētajā posmā tā ir maģistrālā pilsētas iela, kur satiksmes kustība norit četrās joslās.